بێریتان گونەش ئاڵتن

بێریتان گونەش ئاڵتن (لەدایکبووی ١٩٩٥ لە ماردین، باکووری کوردستان) دەروونناس و سیاسەتمەداری کوردە. بێریتان گونەش ئاڵتن ئێستا پەرلەمانتاری ماردینە لە پارتی یەکسانی و دیموکراسیی گەلان.

 ژیاننامە 
بێریتان لە شاری کزلتەپە لەدایکبووە و قۆناغی سەرەتایی و ناوەندی لە دیاربەکر خوێندووە. و ئامادەیی لە ماردین خوێندووە. دواتر لە زانکۆی یڵدرم بێیەزت لە ئەنقەرە دەروونناسی تەواو کردووە.

 کار و پیشە 
دوای تەواوکردنی خوێندن، لەگەڵ پەنابەرانی ئێزیدی کاری کردووە، و بە زمانی کوردی یارمەتیی داون بووە بە نووسەری گۆڤاری ژنۆلۆژی کوردی. ھەروەھا ئەندامی دەستپێشخەری دەروونناسەکانە لە میزۆپۆتامیا (DER-MEZ). لەگەڵ کۆمپانیای DER-MEZ بەشداربووە لە پێشکەشکردنی ھاوکاریی دەروونی بۆ قوربانیانی بوومەلەرزە بە زمانەکانی کوردی، عەرەبی و تورکی.

 پیشەی سیاسی 
لە ھەڵبژاردنی پەرلەمانی تورکیا ٢٠٢٣ بێریتان وەک ئەندامی ئەنجومەنی نیشتمانیی گەورەی تورکیا بۆ نوێنەرایەتیی قەزای ماردین بۆ لیستی (YSP) ھەڵبژێردرا. ئامانجی بێریتان لە پەرلەمان بەرگریکردنە لە مافی ژنان و یارمەتیدانی قوربانیانی بوومەلەرزە.

 سەرچاوەکان 

پۆل:نووسەرانی ژنی سەدەی ٢١ەم
پۆل:نووسەران بە زمانی کوردی
پۆل:ژنانی سیاسیی کورد
پۆل:لەدایکبووانی ١٩٩٥
پۆل:زیندووان